Javni poziv za sprovođenje javne rasprave za izradu Nacrta Nacionalne Strategije cirkularne tranzicije do 2030. s Akcionim planom 2023 – 2024. godina.

Na osnovu čl. 14 i 15 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija ("Službeni list CG", broj 41/18), Ministarstvo ekonomskog razvoja i turizma daje na javnu raspravu

**Nacrt Nacionalne Strategije cirkularne tranzicije do 2030. s Akcionim planom 2023 – 2024. godina**

**i**

**upućuje**

**JAVNI POZIV**

organima, organizacijama, udruženjima i pojedincima, (zainteresovana javnost) da se uključe u javnu raspravu i daju svoj doprinos unapređenju kvaliteta teksta Nacrta Nacionalne Strategije cirkularne tranzicije do 2030. s pratećim Akcionim planom 2023 – 2024. godina.

Javna rasprava se sprovodi dostavljanjem primjedbi, predloga i sugestija u pisanom i elektronskom obliku, kao i organizovanjem okruglog stola.

Primjedbe, predlozi i sugestije dostavljaju se Ministarstvu ekonomskog razvoja i turizma, Direktoratu za unapređenje konkurentnosti, pisanim putem na arhivu Ministarstva ekonomskog razvoja i turizma radnim danima od 08-13h ili poštom na adresu Rimski trg 46, Podgorica ili elektronski na e-mail: sanja.varajic@mek.gov.me, na Obrascu 4: „Primjedbe, predlozi i sugestije“, koji je sastavni dio Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija.

Rok za dostavljanje primjedbi, predloga i sugestija je 20 dana od dana objavljivanja ovog poziva.

Okrugli sto u okviru javne rasprave o predmetnom dokumentu će se održati u Podgorici **28. novembra 2022. godine sa početkom u 12.00 časova u Privrednoj komori Crne Gore**, Novaka Miloševa 29/II.

Program javne rasprave dat je na Obrascu 3 propisanom Uredbi o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija, koji možete preuzeti [OVDJE](https://www.gov.me/dokumenta/bd8e60de-985b-46b6-8cdf-60550c3a1bd1).

Nacrt Nacrta Nacionalne Strategije cirkularne tranzicije do 2030. s pratećim Akcionim planom 2023 – 2024. godina možete preuzeti [OVDJE](13%2011%2022%20Nacrt%20Strategije%20za%20CE%20fin%26AP.pdf).

Javni poziv objavljuje se na internet stranici Ministarstva ekonomskog razvoja i turizma: [www.gov.me/mek](http://www.gov.me/mek) i portalu e-uprave.

Ministarstvo ekonomskog razvoja i turizma će sačiniti izvještaj o sprovedenoj javnoj raspravi, koji će objaviti na internet stranici ministarstva i portalu e-uprave, u roku od 15 dana od dana završetka javne rasprave.